Heimito von Doderer

Heimitas fon Dodereris (, 1896 m. rugsėjo 5 d. Hadersdorfas-Veidlingau – 1966 m. gruodžio 23 d. Viena) – austrų rašytojas.

 Biografija 
1914 m. įstojo į Vienos universiteto teisės fakultetą, bet 1915 m. buvo mobilizuotas į kariuomenę. Dalyvavo Pirmajame pasauliniame kare, kovojo Galicijos fronte. 1916–1920 m. rusų karo belaisvis, kalėjo Krasnojarsko stovykloje. Grįžęs 1925 m. baigė Vienos universitetą. 1933 m. įstojo į nacionalsocialistų partiją. 1940 m. perėjo į katalikų tikėjimą. Prasidėjus Antrajam pasauliniam karui mobilizuotas į aviaciją. Tarnavo Prancūzijoje, 1942 m. kovojo Kursko fronte Rusijoje. 1945 m. pateko į nelaisvę Norvegijoje. 1946 m. grįžo į Lincą, vėliau persikėlė į Vieną, tačiau penkeriems metams, kaip buvusiam nacistui, jam buvo uždrausta užsiimti profesine veikla. Kūriniai pradėti spausdinti 1951 m.

 Kūryba 
Pirmoji eilėraščių knyga „Gatvės ir peizažai“ išėjo 1923 m. Išgarsėjo 1938 m. romanu „Žmogžudystė, kurią įvykdo kiekvienas“ (Ein Mord, den jeder begeht). Sumanė romanų ciklą, atskleidžiantį Austrijos visuomenės 1880–1960 m. gyvenimo panoramą, bet iki galo šio sumanymo neįvykdė.

Romanuose „Štrudlhofo laiptai“ (Die Strudlhofstiege, 1951 m.) ir „Demonai“ (Die Dämonen, 1956 m.), vaizduojamas XX a. antrojo-trečiojo dešimtmečio austrų visuomenės gyvenimas bei mentalitetas. Teigė, kad politiniai įvykiai yra anoniminis stichiškų ir demonišku jėgų proveržis, o ideologija iškreipia žmonių gyvenimą. Romane „Slunio kriokliai“ (Die Wasserfälle von Slunj, 1963 m., lietuvių kalba išleistas 1985 m.) atskleidžiama Austrijos-Vengrijos monarchijos atmosfera XIX–XX a. sandūroje.

Jo kūryboje derinama baroko, realizmo, natūralizmo ir modernizmo stilistika, ryškus polinkis i satyrą, groteską. Lietuvių kalba paskelbta jo novelių. Jadvyga Bajarūnienė Visuotinė lietuvių enciklopedija, V t. 46 psl. 

 Įvertinimas 
 1954 m. Vokiečių pramonės literatūrinė premija
 1958 m. Austrijos didžioji valstybinė premija
 1962 m. Vienos miesto meno premija
 1966 m. Vilhelmo Rabės premija

Nuo 1996 m. Austrijoje teikiama Dodererio premija

 Bibliografija 
 Gassen und Landschaft (Gatvės ir peizažai, eilėraščiai, 1923 m.)
 Die Bresche (Plyšiai, romanas, 1924 m.)
 Das Geheimnis des Reichs (Imperijos paslaptis, romanas, 1930 m.)
 Der Fall Gütersloh, (Guterslo krioklys, romanas, 1930 m.)
 Ein Mord, den jeder begeht (Žmogžudystė, kurią įvykdo kiekvienas, romanas, 1938 m.)
 Ein Umweg (Aplinkkelis, romanas, 1940 m.)
 Die erleuchteten Fenster oder die Menschwerdung des Amtsrates Julius Zihal (Apšviesti langai, arba inspektoriaus Juliaus Zihalo humanizmas, romanas, 1951 m.)
 Die Strudlhofstiege oder Melzer und die Tiefe der Jahre (Štrudlhofo laiptai, romanas, 1951 m.)
 Das letzte Abenteuer (Paskutiniai nuotykiai, apysaka, 1953 m.)
 Die Dämonen. Nach der Chronik des Sektionsrates Geyrenhoff (Demonai, romanas, 1956 m.)
 Ein Weg im Dunkeln (Kelias prietemoje, romanas, 1957 m.)
 Die Posaunen von Jericho (Jerichono trimitai, romanas, 1958 m.)
 Grundlagen und Funktion des Romans, (Romano pagrindai ir funkcijos, esė, 1959 m.)
 Die Peinigung der Lederbeutelchen 1959 m.
 Die Merowinger oder die totale Familie (Merovingai, arba totali šeima, romanas, 1962 m.)
 Roman Nr.7/1. Die Wasserfälle von Slunj (Slunio kriokliai, romanas, 1963 m.)
 Tangenten. Tagebuch eines Schriftstellers 1940–1950, (Tangentai. Dienoraštis, 1964 m.)
 Unter schwarzen Sternen (Po juodomis žvaigždėmis, novelės, 1966 m.)
 Meine neunzehn Lebensläufe und neun andere Geschichten (novelių rinkinys, 1966 m.)
 Roman No. 7/II. Der Grenzwald (Pasienio miškas, romanas, 1967 m.)

 Šaltiniai 

 Wolfgang Fleischer: Heimito von Doderer: das Leben, das Umfeld des Werks in Fotos und Dokumenten. M. e. Vorw. v. Wendelin Schmidt-Dengler. Wien: Kremayr & Scheriau 1995 (ISBN 3-218-00603-1)

Kategorija:Austrijos rašytojai